text: Heftig kampagne mod spritkørsel
  23 november 2013 kl. 09.13
  Fra mandag vil politiet gøre en ekstra indsats mod spritbilister.
  Hver femte dansker kender en person, som jævnligt kører spritkørsel. Det viser en ny undersøgelse fra Rådet for Sikker Trafik og TrygFonden.
  Det er baggrunden for en heftig kampagne, som Rådet for Sikker Trafik, TrygFonden og politiet begynder fra på mandag.
  Fra 2008 til og med 2012 har 252 mennesker mistet livet og 1435 er blevet kvæstet i ulykker, hvor føreren har været en spirituspåvirket, viser en optælling fra Vejdirektoratet og Rådet for Sikker Trafik.
  - Det er med til at gøre en forskel, når folk deler erfaringer og bliver bedre til at sige fra. Det er afgørende, at vi alle gør noget, så vi undgår at stå i en situation, hvor vi kunne have grebet ind, men lod en person køre, og det endte i en ulykke, hvor mennesker kom til skade, siger René Højer, områdechef for sikkerhed i TrygFonden.
  Du kan læse mere om kampagnen på nedenstående link:
  Stop Spritkørsel
  